 

 **Р Е П У Б Л И К А С Р П С К А**

##  ОПШТИНА ПАЛЕ

**Н А Ч Е Л Н И К**

E-mail: opstinapale@pale.rs.ba. телефон: 057/ 223-459 факс: 057/223-061 www pale rs.ba

Број: 02-475-125

Пале, 17.7.2020. године

На основу члана 348. Закона о стварним правима ("Службени гласник Републике Српске", број: 124/08, 3/09, 58/09, 95/11,60/15 и 107/19), Одлуке о условима и начину продаје неизграђеног грађевинског земљишта у својини општине Пале, број:01-022/8 од 26.2.2020. године („Службене новине града Источно Сарајево“, број: 5/20), и члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе ("Службени гласник Републике Српске", број 20/12 и 63/19) начелник општине Пале, расписује

**О Г Л А С**

**о продаји неизграђеног грађевинског земљишта**

**у својини општине Пале**

1. Општина Пале, продаје неизграђено грађевинско земљиште и то:
	1. **Локалитет ''Видиковац''**

**- локација 51. означена као к.ч.број 1711/49 у површини од 264 м2 уписана у п.л.бр.704 к.о. Прача Горња (кат.стање).**

2. Продаја грађевинског земљишта из тачке 1.1. овог огласа, извршиће се путем јавног надметања-лицитације, која ће се одржати 8.8.2020. године, сала Скупштине општине Пале, са почетком у 11,00 часова.

 3. Почетна продајна цијена за неизграђено грађевинско земљиште из тачке 1.1. овог огласа износи 556,82 КМ по 1 м2 и иста је утврђена према процијени тренутне тржишне вриједности од стране судског вјештака арх.- грађ. струке.

4. На земљишту из тачке 1.1. овог огласа, предвиђена је изградња апартмана величине и спратности према планском акту

 5. Инвеститори су дужни платити накнаду за погодности (једнократну ренту) и накнаду трошкова уређења грађевинског земљишта према корисној површини објеката и припадности стамбено-пословној зони, које ће бити обрачунате у поступку издавања локацијских услова и одобрења за грађење.

 6. За учешће на лицитацији учесник је дужан уплатити кауцију и то:

- за локацију 51. означена као к.ч.број 1711/49 у површини од 264 м2, износ од 14.700,00 КМ.

 Кауција се плаћа на жиро рачун општине Пале број 562-012-00002611-28, са назнаком „Кауција за лицитацију земљишта“. Доказ о уплати кауције, прилаже се уз пријаву на овај оглас. Учесницима у лицитацији чије понуде не буду прихваћене, извршиће се поврат уплаћене кауције у року од осам дана од дана закључења лицитације, а учеснику са најповољнијом понудом, кауција се урачунава у купопродајну цијену.

 **Право учешћа на лицитацији имају само лица која су уплатила кауцију.**

 7. Заинтересована лица могу извршити разгледање земљишта те извршити увид у потребну документацију, у времену од 11 до 14 часова у општини Пале, соба број 21, те добити потребне информације на телефон: 057/ 223- 272.

 8. Поступак лицитације, спровешће Комисија за продају грађевинског земљишта, у складу са Правилником о поступку јавног конкурса за располагање непокретностима у својини Републике Српске и јединица локалне самоуправе („Сл. гласник РС“, бр. 20/12 и 63/19).

 9. Лицитација се може одржати ако у њој учествују најмање два учесника. Ако се на лицитацију јави само један учесник, Комисија може приступити поступку продаје непосредном погодбом, под условом да цијена земљишта не може бити нижа од почетне цијене објављене у овом огласу.

 10. Са учесником лицитације чија је понуда прихваћена као најповољнија, закључиће се купопродајни уговор у форми нотарски обрађене исправе, по претходно прибављеном мишљењу Правобранилаштва Републике Српске-Сједиште замјеника Источно Сарајево. Купац је дужан купопродајну цијену непокретности исплатити продавцу – Општини Пале, у року од  15 дана, од дана закључења поступка лицитације. Купац ступа у посјед купљене некретнине, у року од седам дана,  од дана исплате купопродајне цијене.

 11. Трошкове нотарске обраде купопродајног уговора, као и трошкове преноса права власништва на купца у јавним евиденцијама, сносиће купац.

 12. Пријаве на овај оглас, подносе се писаним путем, **у затвореној коверти**, са подацима и прилозима као на обрасцу пријаве, лично или на адресу: Општина Пале, Комисија за продају грађевинског земљишта. Пријава се може преузети на званичној страници општине Пале, као и у канцеларији број 21. Рок за достављање пријава за учешће на лицитацији је 6.8.2020. године.

 13. Непотпуне и неблаговремене пријаве неће се разматрати.

 14. Општина Пале задржава право да овај оглас поништи, при чему не сноси никакву материјалну одговорност према учеснисима поступка.

 15. Овај оглас објавиће се у дневном листу „Глас Српске“, на огласној табли Општине Пале и на званичној страници Општине Пале.

 **Н А Ч Е Л Н И К**

 **Бошко Југовић**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( име, име оца, презиме, ЈМБ или назив правног лица)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (улица и број, број телефона или сједиште правног лица)

\_\_\_\_\_\_\_\_\_\_\_\_\_\_\_\_\_\_\_\_

 (мјесто)

**ОПШТИНА ПАЛЕ**

**Комисија за продају грађевинског земљишта**

**ПРЕДМЕТ**: Пријава за учешће на лицитацији

 Пријављујем се за учешће на лицитацији, која ће се одржати дана 8.8.2020**.** године у 11,00 часова, за продају неизграђеног грађевинског земљишта и то:

* 1. **Локалитет ''Видиковац''**

- **локација 51.** означена као к.ч.бр. 1711/49 у површини од 264 м2 уписана у п.л.бр.704 к.о. Прача Горња (кат.стање),

Уз пријаву прилажем доказ о извршеној уплати кауције, копију личне карте и копију текућег рачуна.

Пале, \_\_\_\_\_\_\_\_\_\_ 2020. године

 Подносилац пријаве \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Л.к.бр.